- Hindi News
- National
- जीतू राय ने विश्व रिकॉर्ड के साथ भारत को दिलाया पहला स्वर्ण, अमनप्रीत को रजत
जीतू राय ने विश्व रिकॉर्ड के साथ भारत को दिलाया पहला स्वर्ण, अमनप्रीत को रजत
स्वर्ण के साथ वर्ष की शुरुआत करना सुखद : जीतू राय
जीतू राय ने यहां डा. कर्णी सिंह शूटिंग रेंज में चल रहे आईएसएसएफ विश्वकप में बुधवार को 50 मीटर एयर पिस्टल स्पर्धा में स्वर्ण पदक जीतने पर खुशी जताते हुए कहा कि स्वर्ण के साथ वर्ष की शुरूआत करने से वे बेहद खुश हैं। जीतू ने कहा,” घरेलू दर्शकों के समक्ष स्वर्ण जीतना वाकई रोमांचक रहा। स्पर्धा की शुरू में मुश्किलें थीं लेकिन खुद पर शानदार नियंत्रण से मैं वापसी करने में सफल रहा।’ जीतू ने कहा,” मैंने पिछले वर्ष सत्र का समापन विश्वकप में रजत जीतने के साथ किया था और मेरा यह सपना था कि इस वर्ष की शुरूआत मैं स्वर्ण पदक जीतकर करूं। मैं तिरंगे को ऊंचा देखना चाहता था। मैं फाइनल में अपनी जीत के लिए पूरी तरह से आश्वस्त था।”उल्लेखनीय है कि 29 वर्षीय जीतू का यह दो दिनों में दूसरा पदक है। उन्होंने कल 10 मीटर एयर पिस्टल स्पर्धा में कांस्य पदक जीता था।
एजेंसी | नईदिल्ली
आेलिंपियन जीतू राय ने 50 मीटर एयर पिस्टल स्पर्धा के फाइनल में 230.1 अंक का विश्व रिकॉर्ड बनाते हुए स्वर्ण पदक जीता। यहां डॉ. कर्णी सिंह शूटिंग रेंज में चल रहे आईएसएसएफ विश्वकप में शूटिंग में भारत का यह पहला स्वर्ण पदक है। भारत की इस खुशी को दोगुना किया अमनप्रीत सिंह ने जिन्होंने 50 मीटर एयर पिस्टल स्पर्धा में 226.9 के स्कोर के साथ रजत पदक जीता। जीतू ने हीना सिद्धू के साथ मिश्रित टीम स्पर्धा में स्वर्ण पदक जीता था। लेकिन वह गैर आधिकारिक स्पर्धा थी जिसे ट्रायल के तौर पर इस विश्वकप में शुरू किया गया था। उस स्पर्धा का स्वर्ण पदक तालिका में भारत के खाते में नहीं जुड़ा और आज जीतू ने एक और जबरदस्त प्रदर्शन से भारत का स्वर्णिम खाता खोल दिया।
जीतू अगस्त में हुए रियो ओलिंपिक में 50 मीटर पिस्टल स्पर्धा के फाइनल में नहीं पहुंच पाए थे और 12वें स्थान पर रहे थे। सेना के निशानेबाज जीतू ने ओलिंपिक की निराशा से उबरते हुए स्वर्ण पदक जीत लिया। जीतू ने 2014 में म्यूनिख में हुए विश्वकप में 10 मीटर एयर पिस्टल स्पर्धा में रजत और उसी वर्ष मारीबोर विश्वकप में 50 मीटर पिस्टल स्पर्धा में रजत और 10 मीटर एयर पिस्टल स्पर्धा में स्वर्ण पदक जीता था।
भारत के पांच पदक : टूर्नामेंट में अब भारत के पदकों की संख्या पांच पहुंच चुकी है। जीतू ने एक स्वर्ण और एक कांस्य पदक , अंकुर मित्तल ने रजत पदक, अमनप्रीत ने रजत पदक और पूजा घाटकर ने कांस्य पदक जीता।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva awa_Deva